open-index/open-wikipedia-markdown huggingface dataset:
Ο Δρόμος του Βασιλιά (μυθιστόρημα)

***Ο'' ''Δρόμος του Βασιλιά*** (γαλλικός τίτλος: *L'Allée du Roi*) είναι μυθιστόρημα της Φρανσουάζ Σαντερναγκόρ που εκδόθηκε το 1981. Παρουσιάζει, με τη μορφή φανταστικών απομνημονευμάτων γραμμένων σε πρώτο πρόσωπο, τη ζωή της Μαντάμ ντε Μαιντενόν, δεύτερης συζύγου του Λουδοβίκου ΙΔ΄.

## Περίληψη
Το έργο είναι μια μυθιστορηματική ανάπλαση της ζωής της Φραγκίσκης του Μαιντενόν. Αναφέρεται στα γεγονότα από τη γέννησή της σε μια φυλακή στο Νιόρ, όπου ήταν φυλακισμένος ο πατέρας της, γιός του Αγκριπά ντ'Ωμπινιέ, τις ταλαιπωρίες της παιδικής της ηλικίας στη Μαρτινίκα όπου η οικογένεια μετανάστευσε, την επιστροφή στο Παρίσι και την είσοδό της στην καλή κοινωνία, τον γάμο της με τον σατιρικό συγγραφέα Πωλ Σκαρρόν, τη γνωριμία της με την ερωμένη του βασιλιά Μαντάμ ντε Μοντεσπάν και την περίοδο που ήταν η γκουβερνάντα των νόθων παιδιών που είχε αποκτήσει η τελευταία με τον βασιλιά, μέχρι την εκπληκτική άνοδό της στην αυλή του Λουδοβίκου ΙΔ΄, του οποίου έγινε η μοργανατική σύζυγος το 1683 σε ηλικία 48 ετών, μετά τον θάνατο της πρώτης του συζύγου βασίλισσας Μαρίας Θηρεσίας της Ισπανίας. Διηγείται τη χαρούμενη παρέα της με την Νινόν ντε λ'Ανκλό, την ευλάβια στα όρια του θρησκευτικού φανατισμού της μέσης ηλικίας της και την πολιτική επιρροή της στον βασιλιά, μέχρι τον θάνατό της στο ήρεμο καταφύγιο του Σαιν-Συρ.

## Περιγραφή
Βασισμένη σε σημαντική τεκμηρίωση και χρησιμοποιώντας πολυάριθμα, συχνά αδημοσίευτα, γραπτά της μαντάμ ντε Μαιντενόν, η Φρανσουάζ Σαντερναγκόρ σ' αυτό το πρώτο της ιστορικό μυθιστόρημα αναπλάθει την κοινωνία του 17ου αιώνα και τη μεγαλοπρέπεια της βασιλικής αυλής στις Βερσαλλίες σε μια προσπάθεια αποκατάστασης του αληθινού προσώπου αυτής της ευφυούς και φιλόδοξης γυναίκας.  .

## Τηλεοπτική ταινία
Το 1995, το μυθιστόρημα της Φρανσουάζ Σαντερναγκόρ διασκευάστηκε σε τηλεοπτική ταινία δύο επεισοδίων από τη Νίνα Κομπανέζ, με τη Ντομινίκ Μπλαν στο ρόλο της Φραγκίσκης του Μαιντενόν, τον Ντιντιέ Σαντρ στον ρόλο του Λουδοβίκου ΙΔ΄ και τον Μισέλ Ντυσωσουά στον ρόλο του συγγραφέα Πωλ Σκαρρόν, πρώτο σύζυγο της Φραγκίσκης.

## Παραπομπές


Κατηγορία:Γαλλικά μυθιστορήματα
Κατηγορία:Μυθιστορήματα που έγιναν ταινίες
Κατηγορία:Ιστορικά μυθιστορήματα
Εργατικό Κόμμα της Αντίγκουα και Μπαρμπούντα

Το **Εργατικό Κόμμα της Αντίγκουα και Μπαρμπούντα** (, **ABLP**) είναι πολιτικό κόμμα στην Αντίγκουα και Μπαρμπούντα. Ο σημερινός αρχηγός του κόμματος είναι ο Γκαστόν Μπράουν, ο οποίος υπηρετεί ως πρωθυπουργός της Αντίγκουα και Μπαρμπούντα. Προηγούμενος ηγέτης του κόμματος ήταν ο Λέστερ Μπερντ, ο οποίος ήταν πρόεδρος του κόμματος από το 1971, και έγινε πρωθυπουργός και πολιτικός ηγέτης το 1994. Το κόμμα ιδρύθηκε ως Εργατικό Κόμμα της Αντίγκουα (ALP) από τον πατέρα του Λέστερ, Βερ Κόρνουολ Μπερντ. Το ABLP παραδοσιακά θεωρείται σε μεγάλο βαθμό ως ο πολιτικός βραχίονας της οικογένειας Μπερντ. Με εξαίρεση πέντε χρόνια στη δεκαετία του 1970, το ABLP κυβέρνησε την Αντίγκουα και Μπαρμπούντα για περισσότερες από τέσσερις δεκαετίες. Ήταν στην αντιπολίτευση από το 2004 έως το 2014 και βρίσκεται ξανά στην εξουσία από το 2014 από τότε που κέρδισε την πλειοψηφία των εδρών στο Κοινοβούλιο μετά τις γενικές εκλογές του 2014.

## Ήττα του 2004
Δύο σημαντικά γεγονότα προκάλεσαν την πρώτη ήττα του ABLP μετά από 28 χρόνια στις εκλογές του 2004. Η πρώτη ήταν η σύσταση της Εκλογικής Επιτροπής μετά τις εκλογές του 1999. Σύμφωνα με διεθνείς παρατηρητές, οι εκλογές του 1999 ήταν γεμάτες παρατυπίες. Πιο συγκεκριμένα, η έκθεση από την ομάδα παρατηρητών της Κοινοπολιτείας κατέληξε στο συμπέρασμα ότι «οι εκλογικοί κατάλογοι φαινόταν διογκωμένοι» και συνέστησε «τη σύσταση ανεξάρτητης εκλογικής επιτροπής για τη βελτίωση της διαδικασίας εγγραφής ψηφοφόρων». Το δεύτερο ήταν το σκάνδαλο των ιατρικών παροχών. Υπό την εποπτεία της κυβέρνησης του ALP, η κυβέρνηση της Αντίγκουα και Μπαρμπούντα απέτυχε να συνεισφέρει 120 εκατομμύρια Δολάρια Ανατολικής Καραϊβικής για την κάλυψη των ιατρικών εξόδων των ασθενών.

Το αντιπολιτευόμενο Ενωμένο Προοδευτικό Κόμμα έκανε εκστρατεία σε μια πλατφόρμα κατά της διαφθοράς με όνομα «Κυβέρνηση στη λιακάδα». Μετά από 28 χρόνια στην εξουσία, το ABLP έγινε ευρέως γνωστό ως διεφθαρμένο και ότι η διαφθορά μαζί με την καθιέρωση ελεύθερων και δίκαιων εκλογών στην Αντίγκουα και Μπαρμπούντα οδήγησαν στην ήττα τους.

Το ABLP έχασε την πλειοψηφία του στις γενικές εκλογές που διεξήχθησαν στις 24 Μαρτίου 2004. Έλαβε το 41,8% των ψήφων, αλλά μόνο τέσσερις από τις 17 έδρες. Ο πρωθυπουργός του ABLP και πολιτικός ηγέτης Λέστερ Μπερντ ηττήθηκε επίσης στην εκλογική του περιφέρεια.

## Εκλογές του 2014 και επιστροφή στην κυβέρνηση
Το Εργατικό Κόμμα της Αντίγκουα και Μπαρμπούντα κέρδισε 14 από τις 17 έδρες στο Κοινοβούλιο στις γενικές εκλογές του 2014, σχηματίζοντας έτσι κυβέρνηση πλειοψηφίας με πρωθυπουργό τον Μπράουν. Κέρδισαν 15 έδρες στις γενικές εκλογές του 2018 και έτσι διατήρησαν την εξουσία.

## Παραπομπές


Κατηγορία:Εργατικά κόμματα
Κατηγορία:Πολιτική της Αντίγκουα και Μπαρμπούντα
Red Bull RB8 Renault

Η **Red bull RB8** ήταν το μονοθέσιο της Red Bull για την σεζόν 2012, το οποίο κατέκτησε το πρωτάθλημα οδηγών με τον Σεμπάστιαν Φέτελ και το πρωτάθλημα κατασκευαστών .Οι οδηγοί της ήταν ο Γερμανός Σεμπάστιαν Φέτελ, ο οποίος σημείωσε 5 νίκες, 6 pole positions, 10 podiums, 6 ταχύτερους γύρους, 281 πόντους και είχε μόνο 1 εγκατάλειψη. Συναθλητής του εκείνη την σεζόν ήταν ο Αυστραλός Μάρκ Γουέμπερ, ο οποίος σκόραρε 2 νίκες, 2 pole positions, 4 podiums, 1 ταχύτερο γύρο, 179 πόντους και είχε 2 εγκαταλείψεις. Ο οδηγός της Torro Rosso, Σεμπαστιέν Μπουεμί, συμπλήρωσε τη θέση του test driver. Οι κινητήρες της Red Bull εκείνη την χρονιά προμηθευόταν από τη Renault.

## Οδηγοί
μικρογραφία|286x286εσ|Sebastian Vettel at Canada
* Σεμπάστιαν Φέτελ
* Μαρκ Γουέμπερ
* Σεμπαστιέν Μπουεμί

## Παραπομπές


Κατηγορία:Red Bull
Πιατιγκόρσκ

Το **Πιατιγκόρσκ** (ρωσικά: Пятиго́рск) είναι πόλη στο Κράι Σταυρούπολης της Ρωσίας η οποία βρίσκεται επί του ποταμού Ποντκούμοκ, περίπου 20 χιλιόμετρα από την πόλη Μινεράλνιε Βόντι όπου υπάρχει ένα διεθνές αεροδρόμιο, και περίπου 45 χιλιόμετρα από το Κισλοβόντσκ. Από τις 19 Ιανουαρίου 2010, είναι το διοικητικό κέντρο της Ομοσπονδιακής Περιφέρειας του Βορείου Καυκάσου της Ρωσίας.

Σύμφωνα με την απογραφή του 2010, έχει πληθυσμό 142.511 κατοίκους.

## Αδελφοποιήσεις
Το Πιατιγκόρσκ είναι αδελφοποιημένο με:

* Ντιλιτζάν, Αρμενία
* Ντουμπιούκ, ΗΠΑ
* Χέβιζ, Ουγγαρία
* Κοτσί, Ινδία
* Παναγιουρίστε, Βουλγαρία
* Σβέρτε, Γερμανία
* Τρίκαλα, Ελλάδα

## Παραπομπές


Κατηγορία:Πόλεις του Κράι της Σταυρούπολης
Αρρούν Ταρκύνιος (γιος του Ταρκύνιου του Υπερήφανου)

Ο **Αρρούν Ταρκύνιος** ήταν δεύτερος γιος του έβδομου και τελευταίου βασιλιά της Ρώμης Ταρκύνιου του Υπερήφανου και της Τύλλιας της νεότερης. Την περίοδο που ήταν βασιλιάς ο πατέρας τους ο ίδιος, ο μεγαλύτερος αδελφός του Τίτος Ταρκύνιος και ο ξάδελφος τους Λεύκιος Ιούνιος Βρούτος επισκέφτηκαν το Μαντείο των Δελφών να ρωτήσουν την Πυθία για τον επόμενο βασιλιά της Ρώμης. Η Πυθία τους απάντησε ότι ο επόμενος βασιλιάς θα γίνει αυτός που θα φιλήσει πρώτος τη μητέρα του. Ο Τίτος και ο Αρρούν περίμεναν να επιστρέψουν στη Ρώμη να φιλήσουν τη μητέρα τους, ο Βρούτος κατάλαβε το νόημα και έσκυψε να φιλήσει το έδαφος, που ανήκε στη θεά Γαία, μητέρα των πάντων. Μόλις ανατράπηκε ο πατέρας του τον ακολούθησε μαζί με τον αδελφό του Τίτο στην εξορία τους στο Τσερβέτερι, ο Βρούτος εξελέγη ο πρώτος Ύπατος της Ρωμαϊκής Δημοκρατίας. Μετά την πρώτη ανεπιτυχή προσπάθεια επαναφοράς των Ταρκύνιων στη βασιλεία, ο Αρρούν συνόδευσε τον πατέρα του σε δεύτερη εκστρατεία (509 π.Χ.) όπου συνάντησε κατά πρόσωπο τον ξάδελφο του Βρούτο. Οι δυο άντρες μονομάχησαν σκληρά με τελικό αποτέλεσμα να πεθάνουν και οι δύο, οι Ταρκύνιοι απέτυχαν για δεύτερη φορά και παρέμειναν στην εξορία.
Ο Δάντης Αλιγκέρι στο πρώτο τμήμα του έργου του Θεία Κωμωδία παρουσιάζει τον Αρρούν στον 4ο Βολγία του Όγδοου Κύκλου της Κόλασης μαζί με αστρολόγους και άλλους ψευτοπροφήτες.

## Παραπομπές



## Πηγές

*Ovid Fast. 2.725ff.
*Dionys., iii, 46
*William Smith (ed.) (1870), Dictionary of Greek and Roman Biography and Mythology, 
*The Early History of Rome: Books I-V of The History of Rome from Its Foundations by Livy, Aubrey De Sélincourt, Stephen P. Oakley.
*Chisholm, Hugh, ed. (1911). "Tarquinius Superbus, Lucius". Encyclopædia Britannica. Vol. 26 (11th ed.). Cambridge University Press. p. 431.

Κατηγορία:Ετρούσκοι
Κατηγορία:Ρωμαϊκή μυθολογία
Κατηγορία:Ταρκύνιοι
Άγιος Νικόλαος Μητάτου Λασιθίου

Ο **Άγιος Νικόλαος** είναι οικισμός της Κοινότητος Παλαικάστρου και της τέως Κοινότητος Μητάτου του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Στην απογραφή του 2011 ο οικισμός καταγράφηκε χωρίς κατοίκους.

## Γεωγραφικά στοιχεία
Ο Άγιος Νικόλαος είναι πεδινός οικισμός στο ανατολικό τμήμα του νομού Λασιθίου. Βρίσκεται στις υπώρειες της κορυφής «Μόδι» (539 μ.), νοτιοδυτικά του Παλαικάστρου και σε μέσο σταθμικό υψόμετρο 150 μέτρα. Απέχει 35 χιλιόμετρα περίπου βορειοδυτικά του Αγίου Νικολάου.

## Ιστορικά στοιχεία
Περί το 1870 κτίστηκε από τον καλόγερο Ιωακείμ Σεμερτζάκι ναός αφιερωμένος στον Άγιο Νικόλαο στη θέση ερειπωμένης εκκλησίας. Σύμφωνα με μαρτυρίες ιερομονάχων, η προηγούμενη εκκλησία είχε τρούλο και ήταν τοιχογραφημένη με παραστάσεις αγίων. Ο ναός αυτός εμφάνισε ρηγματώσεις από σεισμό το 1856 και αργότερα κατέρρευσε. Γύρω από την εκκλησία σώζονταν θεμέλια κτιρίων, υποδεικνύοντας την ύπαρξη συνοικισμού. Είναι πιθανόν ότι ταυτίζεται με τη Μονή Αγίου Νικολάου που αναφέρει ο Φλαμίνιος Κορνήλιος στην «Ιερά Κρήτη» ότι βρισκόταν κοντά στο ακρωτήριο Σαμώνιον, σημερινό ακρωτήριο Πλάκες.

Ο Άγιος Νικόλαος απογράφηκε ως ανεξάρτητος οικισμός στην απογραφή του 1961, υπαγόμενος στην κοινότητα Μητάτου. Το 1994 υπάχθηκε στην κοινότητα Παλαικάστρου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Μητάτου του νομού Λασιθίου. Το 1994 αποσπάστηκε από την κοινότητα Μητάτου και προσαρτήθηκε  στην κοινότητα Παλαικάστρου. Με το ΦΕΚ 244Α - 04/12/1997 αποσπάστηκε από την κοινότητα Παλαικάστρου και προσαρτήθηκε στον δήμο Ιτάνου. Με το ΦΕΚ 87Α - 07/06/2010 αποσπάστηκε από τον δήμο Ιτάνου και προσαρτήθηκε στον δήμο Σητείας. Με το ΦΕΚ 104Α - 26/07/2017 προσαρτήθηκε στην κοινότητα Παλιακάστρου του δήμου Σητείας  
## Αξιοθέατα
*Ο αρχαιολογικός χώρος της εποχής του Χαλκού, με ιερό κορυφής, στη θέση «Μόδι».
*Το εκκλησάκι του Αγίου Νικολάου, νοτιοανατολικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Άνθρωποι - Ζώα - Φύση

Το **Άνθρωποι – Ζώα – Φύση**, (πορτογαλικά: *Pessoas-Animais-Natureza*, *PAN*) είναι πορτογαλικό πολιτικό κόμμα για την προστασία του περιβάλλοντος, των ζώων και των δικαιωμάτων τους. 

## Ιστορία
Το κόμμα ιδρύθηκε στις 22 Μαΐου 2009 με αρχική ονομασία **Κόμμα για τα Ζώα**. Στις 13 Ιανουαρίου 2011 εγγράφηκε επίσημα στους καταλόγους πολιτικών κομμάτων του Πορτογαλικού Συνταγματικού Δικαστηρίου με την ονομασία **Κόμμα για τα Ζώα και τη Φύση**. Στις 18 Σεπτεμβρίου 2014, μετονομάστηκε στην τρέχουσα ονομασία του, Άνθρωποι – Ζώα – Φύση. 

## Ιδεολογία
Το κόμμα ιδρύθηκε για να καταπολεμήσει την κακοποίηση των ζώων και να προασπίσει τα δικαιώματά τους. Η ιδεολογία του κόμματος διευρύνθηκε ώστε να συμπεριλάβει την προστασία του περιβάλλοντος, τον προοδευτισμό, τον οικοφεμινισμό, την συμμετοχική δημοκρατία και την κυκλική οικονομία.

* Η Συνταγματική κατοχύρωση των δικαιωμάτων των ζώων
* Η προσβασιμότητα στις διάφορες βαθμίδες της εκπαίδευσης.
* Ένα βασικό άνευ όρων εισόδημα
* Η απαγόρευση των πειραμάτων σε ζώα
* Η απαγόρευση στις ταυρομαχίες
* Ενίσχυση των ενόπλων δυνάμεων και των δυνάμεων ασφαλείας.
* Προαγωγή της Πορτογαλοφωνίας και του Πορτογαλικού πολιτισμού.
* Επένδυση στις ανανεώσιμες πηγές ενέργειας
* Οι δείκτες κοινωνικής ανάπτυξης, όπως η Ακαθάριστη Εθνική Ευτυχία.
* Να μην πηγαίνουν χαμένα τα τρόφιμα
* Η κυκλική οικονομία
* Η καταπολέμηση της διαφθοράς

## Παραπομπές


Κατηγορία:Πορτογαλικά πολιτικά κόμματα
Ρουβρένιο

250px|μικρογραφία|Η εξαιρετικά περίπλοκη χημική δομή του ρουβρένιου.
250px|μικρογραφία|Εμφάνιση ρουβρένιου σε κρυσταλλική μορφή.
Το **ρουβρένιο** (5,6,11,12- τετραφαινυλοτετρακένιο) είναι πολυκυκλικός αρωματικός υδρογονάνθρακας, κόκκινου χρώματος. Έχει τον χημικό τύπο C42H28, ενώ το μοριακό του βάρος είναι 532,7 g/mol. Χρησιμοποιείται ως φωτοευαισθητοποιητής στη χημειοφωταύγεια και ως πηγή κίτρινου φωτός στα φωτιστικά.

## Ηλεκτρονικές ιδιότητες
Ως οργανικός ημιαγωγός, η κύρια εφαρμογή του ρουβρένιου είναι στις οργανικές διόδους εκπομπής φωτός (*OLED*) και στα οργανικά τρανζίστορ φαινομένου πεδίου, τα οποία είναι τα βασικά στοιχεία των εύκαμπτων οθονών. Τα μονοκρυσταλλικά τρανζίστορ μπορούν να παρασκευαστούν χρησιμοποιώντας κρυσταλλικό ρουβρένιο, το οποίο αναπτύσσεται σε κλίβανο τροποποιημένης ζώνης. Αυτή η τεχνική, γνωστή ως *φυσική μεταφορά ατμών*, εισήχθη το 1998.

Το ρουβρένιο έχει, ως οργανικός ημιαγωγός, την υψηλότερη κινητικότητα φορέα φτάνοντας τα 40&nbsp;cm 2 /(V·s) για τρύπες ηλεκτρονίων. Αυτή η τιμή μετρήθηκε σε OFET που παρασκευάστηκαν με την αποφλοίωση λεπτού στρώματος μονοκρυσταλλικού ρουβρένιου και τη μεταφορά σε υπόστρωμα Si/SiO2.

## Κρυσταλλική δομή
Είναι πολλά τα γνωστά πολύμορφα του ρουβρενίου. Οι κρύσταλλοι που αναπτύσσονται από ατμό στο κενό μπορεί να είναι ως: μονοκλινικά, τρικλινικά, και ορθορομβικά μοτίβα. Οι ορθορομβικοί κρύσταλλοι λαμβάνονται σε ένα κλειστό σύστημα σε έναν κλίβανο δύο ζωνών σε πίεση περιβάλλοντος.

## Σύνθεση
Το ρουβρένιο παρασκευάζεται με επεξεργασία 1,1,3-τριφαινυλπροπ-2-υν-1-όλης με θειονυλοχλωρίδιο. Το προκύπτον χλωροαλένιο υφίσταται διμερισμό και αφυδροχλωρίωση για να δώσει τελικά το ρουβρένιο.

## Παραπομπές


Κατηγορία:Πολυκυκλικοί αρωματικοί υδρογονάνθρακες
Κατηγορία:Βαφές
Άγιος Νικόλαος Νεαπόλεως Λασιθίου

Ο **Άγιος Νικόλαος** είναι οικισμός της Κοινότητος Νεαπόλεως, του δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας Λασιθίου, της Κρήτης. Στην απογραφή του 2011 ο οικισμός καταγράφηκε χωρίς κατοίκους.
## Γεωγραφικά στοιχεία
Ο Άγιος Νικόλαος είναι ημιορεινός οικισμός στο βορειοδυτικό τμήμα του νομού Λασιθίου. Βρίσκεται κοντά στο ακρωτήριο Δρεπάνι, στις ακτές του Κρητικού Πελάγους και κοντά στον παράκτιο επαρχιακό δρόμο που συνδέει την Ελούντα με τον Σκινιά, σε μέσο σταθμικό υψόμετρο 260 μέτρα. Απέχει 35 χιλιόμετρα περίπου βορειοδυτικά του Αγίου Νικολάου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Νεαπόλεως του νομού Λασιθίου. Το 1940 καταργήθηκε για να επανασυσταθεί το 1961. Με το ΦΕΚ 87Α - 07/06/2010 αποσπάστηκε από τον δήμο Νεαπόλεως και προσαρτήθηκε στον δήμο Αγίου Νικολάου. 
## Αξιοθέατα
*Η εκκλησία του Αγίου Νικολάου στη δυτική είσοδο του οικισμού
*Η παραλία «Φρέντολος» βόρεια του οικισμού
*Το μοναστήρι του Αγίου Ανδρέα σε απόκρημνη παράκτια θέση, βόρεια του οικισμού. Τμήμα του είναι κτισμένο σε σπηλαιώδες άνοιγμα 

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Ρίτσαρντ Γουίλιαμς (προπονητής τένις)

Ο **Ρίτσαρντ Γουίλιαμς** (αγγλ. *Richard Dove Williams Jr.*), γεννημένος στις 14 Φεβρουαρίου 1942, είναι Αμερικανός προπονητής τένις και ο πατέρας των διάσημων τενιστριών Βένους και Σερένα Ουίλιαμς.

## Πρώιμη ζωή
Ήταν το μεγαλύτερο από τα πέντε παιδιά  και ο μόνος γιος της Τζούλια Μέι Μέτκαλφ (πέθανε το 1985) και του Ρίτσαρντ Ντόουβ Ουίλιαμς, που ήταν πρεσβύτερος από το Σρίβπορτ της Λουιζιάνα.
right|μικρογραφία|320x320εσ| Ο Ρ. Ουίλιαμς με τις θυγατέρες του, λίγο μετά τη νίκη της Σερένα Γουίλιαμς στο Γουίμπλεντον το 2012.
Αποφοίτησε από το λύκειο και μετακόμισε στο Σαγκινόου του Μίσιγκαν και αργότερα στην Καλιφόρνια.

## Προπονητική
Ήταν ένας αυτοδίδακτος προπονητής. Έλαβε  "ιδιαίτερα" μαθήματα τένις από έναν άντρα γνωστό ως *Old Whisky* και αποφάσισε ότι οι κόρες του θα γίνουν επαγγελματίες του τένις, όταν είδε τη Βιρτζίνια Ρούζιτς να παίζει στην τηλεόραση.

Ισχυρίζεται ότι έγραψε ένα σχέδιο 85 σελίδων και άρχισε να δίνει μαθήματα τένις στην Βένους και τη Σερένα όταν ήταν ακόμη τεσσεράμισι ετών και άρχισε να τους πηγαίνει στα δημόσια γήπεδα του τένις. Σύντομα τους πήρε και στα τουρνουά τένις του *Shreveport.* Το 1995, ο Ουίλιαμς ενώ τις είχε εγγράψει σε ακαδημία τένις, τις απέσυρε και άρχισε να τις προπονεί ο ίδιος.

## Προσωπική ζωή
Ο Γουίλιαμς έχει παντρευτεί τρεις φορές.

Τον Ιούλιο του 2016 υπέστη εγκεφαλικό επεισόδιο. Η *Lakeisha Williams,* σύζυγός του τότε, δήλωσε ότι η κατάστασή του ήταν σταθερή. Ωστόσο, στη συνέχεια ο Ρ. Ουίλιαμς υπέστη και άλλα εγκεφαλικά.

## Βιογραφική ταινία
Η βιογραφική ταινία του Ρίτσαρντ Ουίλιαμς, ***[[Η μέθοδος των Γουίλιαμς]]***,(πρωτότυπος τίτλος:**King Richard**) με πρωταγωνιστή τον ηθοποιό Γουίλ Σμιθ στον ομώνυμο ρόλο κυκλοφόρησε στον κινηματογράφο στις 19 Νοεμβρίου 2021 από την *Warner Bros*. Ο Σμιθ έλαβε την αναγνώριση των κριτικών για την ερμηνεία του και κέρδισε το Όσκαρ Α' ανδρικού ρόλου, ενώ η ίδια η ταινία ήταν υποψήφια για το Όσκαρ καλύτερης ταινίας.

## Βιβλία
* With Bart Davis, *Black and White: The Way I See It* (New York: Atria Books, 2014, ).

## Παραπομπές


Κατηγορία:Αντισφαίριση
McLaren MP4/14 Mercedes

Η **McLaren MP4/14 Mercedes** ήταν το μονοθέσιο της McLaren στην Φόρμουλα 1 για την σεζόν 1999. Η McLaren εκείνη την σεζόν κέρδισε το παγκόσμιο πρωτάθλημα οδηγών 2η φορά συνεχόμενα και βγήκε 2η στο πρωτάθλημα κατασκευαστών με διαφορά μόλις 4 βαθμών από την ομάδα της Ferrari.

Οι οδηγοί της ήταν ο Mika Hakkinen (o οποίος κέρδισε το πρωτάθλημα οδηγών και σκόραρε εκείνη την σεζόν 5 νίκες, 10 podium, 11 pole position, 6 ταχύτερους γύρους, 76 βαθμούς και είχε 5 εγκαταλείψεις) και ο David Coulthard (ο οποίος σημείωσε 2 νίκες, 6 podium, δεν κατάφερε να πάρει pole position, 3 ταχύτεροι γύροι, 48 βαθμούς και είχε 7 εγκαταλείψεις).

μικρογραφία|266x266εσ|Ο Coulthard στο γκραν πρι του Καναδά
μικρογραφία|267x267εσ|Ο Hakkinen στο γκραν πρι του Καναδά

Κατηγορία:Μοντέλα McLaren
ΚΣΚ Τόνγκερεν

Η **Κονικλίγκε Σπορτ Κλαμπ Τόνγκερεν** (* Koninklijke Sport Klub Tongeren*) είναι βελγικός ποδοσφαιρικός σύλλογος με έδρα το Τόνγκερεν, που επί του παρόντος αγωνίζεται στη δεύτερη ερασιτεχνική κατηγορία. Ιδρύθηκε το 1908 ως *Cercle Sportif Tongrois.* Ο σύλλογος συγχωνεύτηκε με την *K. Patria FC Tongeren* για να γίνει ΚΣΚ Τόνγκερεν το 1969. Στη δεκαετία του 1970 ήταν ένας σημαντικός σύλλογος στη δεύτερη κατηγορία έχοντας ανέβει από την τέταρτη με προπονητή το Γιόζεφ Μπίτσαν. Η Τόνγκερεν κατάφερε μάλιστα να παίξει δύο συνεχόμενες σεζόν στην πρώτη κατηγορία (1981 έως 1983). Το 1996 ο σύλλογος υποβιβάστηκε στην τρίτη κατηγορία.

## Παραπομπές


## Εξωτερικοί σύνδεσμοι
*Belgium - Final Tables 1895-2008 
 
Κατηγορία:Ποδοσφαιρικές ομάδες Βελγίου
Κατηγορία:Ιδρύσεις ποδοσφαιρικών ομάδων το 1908
Virgin f1

Η Virgin Racing ήταν μια αγωνιστική ομάδα της Formula 1 που ήταν υπό τη διαχείριση της Manor Motorsport, της Wirth Research και της Virgin Group του Richard Branson που αγωνίστηκε στη Formula 1 το 2010 και το 2011. Δεν σημείωσε πόντους και τερμάτισε τελευταία στο Πρωτάθλημα Κατασκευαστών για τα δύο χρόνια της ομάδας διαγωνίστηκε.

Η ομάδα ήταν μία από τις δώδεκα ομάδες που έλαβαν συμμετοχή για τη σεζόν του 2010 και ήταν αρχικά γνωστή ως Manor Grand Prix, πριν μετονομαστεί σε Virgin Racing όταν η Virgin έφερε δικαιώματα μετοχών και ονομασίας στα τέλη του 2009. Το αρχικό αυτοκίνητο της ομάδας, η Virgin Το VR-01, ήταν το πρώτο στη Formula 1 που αναπτύχθηκε χρησιμοποιώντας μόνο υπολογιστική ρευστοδυναμική και οδηγήθηκε από τους Timo Glock και Lucas di Grassi. Στο τέλος της σεζόν, η Marussia Motors αγόρασε ένα μερίδιο στην ομάδα και έγινε ο κύριος χορηγός, με την ομάδα γνωστή ως Marussia Virgin Racing και να αγωνίζεται με ρωσική άδεια για το 2011. Η συνεργασία με τη Wirth έληξε στα μέσα του 2011 και μια νέα Η τεχνική δομή που φέρνει την ανάπτυξη αυτοκινήτων στην εταιρεία δημιουργήθηκε για το 2012.

Η Marussia Virgin Racing μετονομάστηκε σε Marussia F1 Team στα τέλη του 2011. Η εταιρεία διατήρησε τη βάση της στο Dinnington, στο Νότιο Γιορκσάιρ, καθώς και δημιούργησε την τεχνική βάση στο Banbury, Oxfordshire για την κατασκευή των αγωνιστικών αυτοκινήτων.

Κατηγορία:Φόρμουλα 1
Σαλάνγκ (ποταμός)

Ο **Σαλάνγκ** (περσ. سالنگ) είναι μικρός ποταμός του Αφγανιστάν, με μήκος περίπου 30 χιλιόμετρα, που διαρρέει την Επαρχία Παρβάν. Είναι παραπόταμος του ποταμού Γκορμπάντ, οπότε τα νερά του καταλήγουν στον Ινδό ποταμό με τη μεσολάβηση δύο άλλων, του Παντζσίρ και του Καμπούλ.

## Γεωγραφία
Ο Σαλάνγκ πηγάζει στη νότια πλευρά των κεντρικών βουνών του Ινδοκούχου, σε υψόμετρο 3.815 μέτρα πάνω από την επιφάνεια της θάλασσας, κοντά στην ομώνυμη σημαντική ορεινή διάβαση Σαλάνγκ, που συνδέει την πρωτεύουσα του Αφγανιστάν Καμπούλ με το βόρειο μέρος της χώρας.

Η κοιλάδα του ποταμού έχει γενική διεύθυνση βορρά-νότου και μαζί με την ορεινή διάβαση Σαλάνγκ αποτελούν σημαντική οδό για το εμπόριο του Αφγανιστάν με τις ασιατικές χώρες της πρώην ΕΣΣΔ. Ο Σαλάνγκ χύνεται στον Γκορμπάντ βόρεια από την κωμόπολη Τζαμπάλ Σαράι του Παρβάν.

## Παραπομπές


Σαλανγκ
Svensk uppslagsbok

Το ***Svensk uppslagsbok*** είναι σουηδική εγκυκλοπαίδεια η οποία εκδόθηκε μεταξύ του 1929 και του 1955, συνολικά, σε δύο εκδόσεις.

## Πρώτη έκδοση
Η πρώτη έκδοση της συγκεκριμένης εγκυκλοπαίδειας ξεκίνησε το 1929 από την *Baltiska förlaget AB*, ωστόσο, στη συνέχεια, πιο συγκεκριμένα το 1931, την έκδοσή της ανέλαβε η *Svensk uppslagsbok AB*. Η συγκεκριμένη έκδοση αποτελείτο, συνολικά, από 30 τόμους, καθώς και έναν επιπρόσθετο τόμο, ενώ η συγγραφή της ολοκληρώθηκε το 1937. Τα λήμματα τα οποία περιλαμβάνονταν εντός του *Svensk uppslagsbok* αποτελούσαν προϊόν συγγραφής από ειδικούς επί του θεματικού αντικειμένου του κάθε λήμματος, ενώ, ταυτόχρονα, έφεραν την επώνυμη υπογραφή των τελευταίων.

Ως προς τις πωλήσεις, ανταγωνιζόταν εκείνους του *[[Nordisk familjebok]]*, το οποίο, μεταξύ του 1923 και του 1937, βρισκόταν στην τρίτη, συνολικά, συμπυκνωμένη έκδοσή του, ενώ απώτερος σκοπός του ήταν να είναι προσιτό προς το ευρύτερο κοινό.

## Δεύτερη έκδοση
Μεταξύ του 1947 και του 1955, εκδόθηκε μία δεύτερη πλήρως αναθεωρημένη έκδοση, η οποία αποτελείτο από, συνολικά, 32 τόμους. Προηγουμένως, πιο συγκεκριμένα το 1945, ο εκδοτικός οίκος *Svensk uppslagsbok AB* μετονομάστηκε σε *Förlagshuset Norden AB*.

Κατά τη διάρκεια του υπόλοιπου χρονικού διαστήματος της δεκαετίας 1950 και έως τις αρχές της δεκαετίας του 1970, μόνον αισθητά μικρότερης σημασίας εγκυκλοπαιδικά εγκυκλοπαιδικά εγχειρήματα ξεκίνησαν στη Σουηδία. Ως αποτέλεσμα, η δεύτερη έκδοση του *Svensk uppslagsbok* παρέμεινε το σημαντικότερο και πλέον πρόσφατο εγκυκλοπαιδικό εγχείρημα στη σουηδική γλώσσα έως την κυκλοφορία της πρώτης έκδοσης του *[[Bra böckers lexikon]]*, η οποία έλαβε χώρα κατά τη διάρκεια της περιόδου μεταξύ 1973 και 1981, ενώ επόμενο χρονικά αντίστοιχου συνολικού μεγέθους εγχείρημα ήταν η *[[Nationalencyklopedin]]*, η οποία εκδόθηκε μεταξύ του 1989 και του 1996.

## Παραπομπές


Κατηγορία:Σουηδικές εγκυκλοπαίδειες
Κατηγορία:Εγκυκλοπαίδειες του 20ού αιώνα
Άγιος Νικόλαος Αιθήκων Τρικάλων

Ο **Άγιος Νικόλαος** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Αιθήκων, του δήμου Πύλης, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας.
*Μέχρι το 1955 ο οικισμός ονομαζόταν *Καμνάι* και μέχρι το 1961 ονομαζόταν *Ψυχή*.
## Γεωγραφικά στοιχεία
Ο Άγιος Νικόλαος είναι ορεινός οικισμός στο δυτικό τμήμα του νομού Τρικάλων. Βρίσκεται σε μεγάλο υψόμετρο στις κλιτύς της κορυφής «Τσούκα» (1.727 μέτρα) του Αυγού, στις βόρειες όχθες του Καμναΐτικου ποταμού και δυτικά από το Περτούλι, σε μέσο σταθμικό υψόμετρο 950 μέτρων. Απέχει 68 χιλιόμετρα περίπου δυτικά των Τρικάλων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 10,893 χμ² (2011).  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Καμνάι* και προσαρτήθηκε στον δήμο Αθαμάνων του νομού Τρικάλων. Το 1955 μετονομάστηκε σε*Ψυχή* και το1961 μετονομάστηκε σε *Άγιος Νικόλαος*. Με το ΦΕΚ 244Α - 04/12/1997 αποσπάστηκε από την κοινότητα Αγίου Νικολάου και προσαρτήθηκε στον δήμο Αιθήκων. Με το ΦΕΚ 87Α - 07/06/2010 αποσπάστηκε από τον δήμο Αιθήκων και προσαρτήθηκε στον δήμο Πύλης.
## Αξιοθέατα
*Η εκκλησία του Αγίου Νικολάου, σε εξαιρετική βραχώδη τοποθεσία, δυτικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Μπρούνο Πέτσεϊ

Ο **Μπρούνο Έντμουντ Πέτσεϊ** (Bruno Edmund Pezzey, 3 Φεβρουαρίου 1955 – 31 Δεκεμβρίου 1994) ήταν Αυστριακός επαγγελματίας ποδοσφαιριστής, ο οποίος αγωνιζόταν ως αμυντικός.

## Σταδιοδρομία σε συλλόγους
Θεωρούμενος ως ένας από τους σπουδαιότερους Αυστριακούς αμυντικούς όλων των εποχών, ο Πέτσεϊ ξεκίνησε την επαγγελματική του σταδιοδρομία στην τοπική ΦΚ Βόραρλμπεργκ και μετακινήθηκε στην ΦΚ Βάκερ Ίνσμπρουκ μετά από μόνο μία σεζόν, κατακτώντας δύο πρωταθλήματα και ένα κύπελλο. Στη συνέχεια, εντάχθηκε στην Άιντραχτ Φραγκφούρτης το 1978, κερδίζοντας το Κύπελλο ΟΥΕΦΑ και ένα Κύπελλο Γερμανίας. Τέσσερις σεζόν με τη Βέρντερ Βρέμης δεν του έφεραν κάποιο τρόπαιο (δεύτερος στο πρωτάθλημα 2 φορές). Το 1987, εντάχθηκε στην ΦΚ Σβαρόφσκι Τιρόλ, με την οποία κέρδισε δύο πρωταθλήματα και ένα κύπελλο.

## Εθνική ομάδα
Ο Πέτσεϊ έκανε το ντεμπούτο του στην Εθνική Αυστρίας τον Ιούνιο του 1975 εναντίον της Τσεχοσλοβακίας και συμμετείχε στο Παγκόσμιο Κύπελλο του 1978 και στο Παγκόσμιο Κύπελλο του 1982. Στο τελευταίο τουρνουά, σημείωσε το πρώτο γκολ της Αυστρίας στην ισοπαλία με 2–2 εναντίον της Βόρειας Ιρλανδίας στη Μαδρίτη. Με την εθνική ομάδα είχε 84 συμμετοχές και 9 γκολ. Το 2016 ήταν στην πέμπτη θέση με τον Φρίντριχ Κοντσίλια στον κατάλογο με τις περισσότερες συμμετοχές όλων των εποχών της Αυστρίας. Η τελευταία του διεθνής συμμετοχή ήταν ένας φιλικός αγώνας τον Αύγουστο του 1990 εναντίον της Ελβετίας.

## Θάνατος και κληρονομιά
Ο Πέτσεϊ πέθανε από καρδιακή ανεπάρκεια σε νοσοκομείο του Ίνσμπρουκ την Παραμονή της Πρωτοχρονιάς του 1994, αφού συμμετείχε σε ένα παιχνίδι χόκεϊ επί πάγου, μόλις λίγες εβδομάδες πριν από τα 40α γενέθλιά του. Άφησε πίσω τη γυναίκα του και τις δύο κόρες του. Ο σύλλογος που αγωνίστηκε ως νέος, ΦΚ Λάουτεραχ, ονόμασε το αθλητικό του συγκρότημα προς τιμήν του.

## Τίτλοι και διακρίσεις
**Βάκερ Ίνσμπρουκ**

* Μπούντεσλιγκα Αυστρίας: 1974–75, 1976–77
* Κύπελλο Αυστρίας: 1974–75

**Άιντραχτ Φρανκφούρτης**

* Κύπελλο ΟΥΕΦΑ: 1979–80
* Κύπελλο Γερμανίας: 1980–81

**Σβαρόφσκι Τίρολ**

* Μπούντεσλιγκα Αυστρίας: 1988–89, 1989–90
* Κύπελλο Αυστρίας: 1988–89

## Παραπομπές


## Εξωτερικοί σύνδεσμοι
*   
*  
*  
* Μπρούνο Πέτσεϊ στο Αρχείο της Άιντραχτ

Κατηγορία:Αυστριακοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Παγκοσμίου Κυπέλλου 1978
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές ΦΚ Βάκερ Ίνσμπρουκ
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Παίκτες νικητές Κυπέλλου ΟΥΕΦΑ
Κατηγορία:Αυστριακοί ποδοσφαιριστές στο εξωτερικό
Κατηγορία:Ποδοσφαιριστές Βέρντερ Βρέμης
Κατηγορία:Αυστριακοί προπονητές ποδοσφαίρου
Παρασιτικός δίδυμος

Ο **παρασιτικός δίδυμος** είναι ένας συγκεκριμένος τύπος συζευγμένου διδύμου που έχει σταματήσει να αναπτύσσεται κατά τη διάρκεια της κύησης, αλλά είναι σωματικά προσκολλημένος στο πλήρως αναπτυσσόμενο δίδυμο. Το πλήρως αναπτυγμένο έμβρυο είναι γνωστό ως ο κυρίαρχος δίδυμος. Το παρασιτικό έμβρυο εμφανίζει ποικίλο βαθμό ανάπτυξης, ενώ είναι προσκολλημένο εσωτερικά ή εξωτερικά στον κυρίαρχο δίδυμο.

Το έμβρυο αυτό δεν ολοκληρώνει ποτέ την ανάπτυξη. Σπάνια αναπτύσσει εγκέφαλο ή λειτουργική καρδιά. Και παρόλο που δεν μοιράζεται όργανα με το κυρίαρχο έμβρυο, δεν μπορεί να επιβιώσει μόνο του. Χωρίς θεραπεία, το κυρίαρχο έμβρυο εμφανίζει προβλήματα υγείας από τις προσπάθειες υποστήριξης του παρασιτικού διδύμου.

Το μη αναπτυγμένο έμβρυο ορίζεται ως παρασιτικό, παρά ως συζευγμένο, επειδή είναι ατελώς σχηματισμένο ή εξαρτάται πλήρως από τις σωματικές λειτουργίες του πλήρως αναπτυγμένου εμβρύου.

Οι πιθανότητες εμφάνισης του παρασιτικού διδύμου είναι 1 στο 1.000.000 γεννήσεων. 

## Διαδικασία ανάπτυξης
Τα μονοζυγωτικά δίδυμα προέρχονται από ένα μόνο γονιμοποιημένο ωάριο που χωρίζεται στα δύο λίγο μετά τη γονιμοποίηση. Το αποτέλεσμα είναι να δημιουργηθούν δύο ξεχωριστά έμβρυα. Εάν το ωάριο δεν αποχωριστεί πλήρως, προκύπτουν τα συζευγμένα δίδυμα. 

Μερικές φορές, το ένα από τα έμβρυα απορροφάται μερικώς από το άλλο στην αρχή της εγκυμοσύνης. Το μερικώς απορροφημένο έμβρυο σταματά να αναπτύσσεται και γίνεται παρασιτικό. Το άλλο έμβρυο συνεχίζει να αναπτύσσεται κανονικά και γίνεται το κυρίαρχο. 

Οι λόγοι της μερικής απορρόφησης είναι ασαφείς. Έχουν προταθεί πολλές θεωρίες, όπως η σοβαρή παραμόρφωση ή ο αγγειακός συμβιβασμός στη μήτρα. Άλλες θεωρίες περιλαμβάνουν την ύπαρξη μηχανισμών παρόμοιων με αυτούς που συναντώνται στο σύνδρομο εξαφάνισης διδύμου.

## Παραπομπές


## Εξωτερικοί σύνδεσμοι
* Γιατροί αφαίρεσαν τον παρασιτικό δίδυμο ενός εφήβου - Σπάνια χειρουργική επέμβαση

Κατηγορία:Συγγενείς διαταραχές
Κατηγορία:Σπάνιες ασθένειες
Κραματόρσκ

Το **Κραματόρσκ** (ουκρανικά: *Крамато́рськ*) είναι πόλη και το διοικητικό κέντρο της ομώνυμης επαρχίας στο βόρειο τμήμα της περιφέρειας Ντονέτσκ, στην ανατολική Ουκρανία. Πριν το 2020, το Κραματόρσκ ήταν πόλη με περιφερειακή σημασία. Από τις 11 Οκτωβρίου 2014, το Κραματόρσκ είναι η προσωρινή έδρα της Περιφέρειας Ντονέτσκ, μετά τα γεγονότα γύρω από τον πόλεμο στο Ντονμπάς. Παρόμοιο καθεστώς, για την περιφέρεια Λουχάνσκ, έχει το Σιεβιεροντονέτσκ. Οι προηγούμενες πόλεις τους εξακολουθούν να είναι de jure διοικητικά κέντρα. Σύμφωνα με εκτιμήσεις του 2021 έχει πληθυσμό 150.084 κατοίκους.

Η πόλη βρίσκεται στις όχθες του ποταμού Καζέννυι Τόρετς που είναι δεξιός παραπόταμος του Σεβέρσκι Ντονέτς. Αποτελεί σημαντικό κέντρο βιομηχανίας και μηχανολογίας στην Ουκρανία. Σε διάφορες περιόδους, το Κραματόρσκ ήταν τόπος διαμονής πολλών αξιοσημείωτων ανθρώπων, συμπεριλαμβανομένων των Λεονίντ Μπύκοβ, Ιωσήφ Κομπζόν και Ρουσλάν Πονομαριόβ, του νεότερου ανθρώπου που έγινε ποτέ Παγκόσμιος Πρωταθλητής στο σκάκι της Διεθνούς Σκακιστικής Ομοσπονδίας.

## Παραπομπές


Κατηγορία:Πόλεις της Ουκρανίας
Άγιος Νικόλαος Πρέβεζας

Ο **Άγιος Νικόλαος** είναι χωριό της τοπικής κοινότητας Μιχαλιτσίου, της δημοτικής ενότητας και δήμου Πρέβεζας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.

## Γεωγραφία
Ο Άγιος Νικόλαος είναι παράλιος οικισμός στο νότιο άκρο του νομού Πρεβέζης. Βρίσκεται στον βόρειο μυχό του όρμου Σαλαώρας του Αμβρακικού κόλπου, σε μέσο σταθμικό υψόμετρο 20. Απέχει 11 χλμ. περίπου Β. της Πρέβεζας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981  και προσαρτήθηκε στην κοινότητα Μιχαλιτσίου του δήμου Πρεβέζης. Με το ΦΕΚ 244Α - 04/12/1997 αποσπάστηκε από την κοινότητα Μιχαλιτσίου και προσαρτήθηκε στον δήμο Πρεβέζης.

## Αξιοθέατα
*Το ορνιθολογικό παρατηρητήριο, λίγο βορειότερα του οικισμού, με ανιοικτή θέα στον όρμο της Σαλαώρας για παρατήρηση πτηνών.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Δήμος Πρέβεζας
Κατηγορία:Χωριά της περιφερειακής ενότητας Πρέβεζας
Μαργκάμπ (ποταμός)

thumb|right|Η κοιλάδα του Μουργκάμπ ως στενή πράσινη λωρίδα ανάμεσα σε άγονα βουνά
Ο **Μαργκάμπ** ή **Μο(υ)ρ(γ)κά(μ)π** (περσ. και παστού: مرغاب, = *Morqâb*), ο **Μάργος** των αρχαίων Ελλήνων, είναι ποταμός της Κεντρικής Ασίας, με μήκος 978 χιλιόμετρα.

Πηγάζει από την οροσειρά Σελσελεγιέ Σαφίντ Κουχ, την Παροπαμισσό των αρχαίων Ελλήνων, που βρίσκεται στο κεντρικό Αφγανιστάν, συγκεκριμένα στο ομώνυμο Διαμέρισμα Μαργκάμπ. Η κύρια πηγή του βρίσκεται στη θέση με γεωγραφικές συντεταγμένες 35°02΄42΄΄ Βόρειο πλάτος και 65°56΄17΄΄ Ανατολικό μήκος, και υψόμετρο 2.840 μέτρα. Ο ρους του έχει γενικώς βορειοδυτική κατεύθυνση, προς την πόλη Μπαλα Μουργκάμπ. Στον άνω ρου του ο ποταμός ρέει επί περίπου 300 χιλιόμετρα σε μια πολύ στενή κοιλάδα έως χαράδρα, που έχει εύρος λιγότερο από ένα χιλιόμετρο, σχηματίζοντας στενά φαράγγια σε κάποια μέρη. Μετά το φαράγγι Τζαοκάρ, η κοιλάδα διευρύνεται βαθμιαία, φθάνοντας σε πλάτος τα 2 χιλιόμετρα. Κατόπιν, επί 16 χιλιόμετρα η κοίτη του ορίζει τα σύνορα Αφγανιστάν-Τουρκμενιστάν. Στην πόλη Μάρυ, όαση της ερήμου Καρακούμ στο Τουρκμενιστάν γνωστή στους αρχαίους και ως *Αντιόχεια η Μαργιανή* ή *Αλεξάνδρεια η Μαργιανή*, τα νερά του Μάργου τροφοδοτούν σημερα το Κανάλι Καρακούμ, μια εκτροπή των υδάτων του μεγάλου ποταμού Αμού Ντάρια. Επομένως, όσα από τα νερά του δεν απορροφώνται από την άρδευση, καταλήγουν στη λίμνη Αράλη. Κυριότεροι παραπόταμοι του Μαργκάμπ είναι οι Καϋζάρ, Κατσάν και Κουσκ (γνωστός στο Τουρκμενιστάν ως Γκούσγκυ).

Η λεκάνη απορροής του Μαργκάμπ έχει έκταση 46.880 τετραγωνικά χιλιόμετρα, δηλαδή είναι μεγαλύτερη όλης της Πελοποννήσου και της Στερεάς Ελλάδας μαζί. Ωστόσο, επειδή η περιοχή που καλύπτει είναι ξηρή, η μέση παροχή του είναι μόλις 48,7 κυβικά μέτρα ανά δευτερόλεπτο, όπως μετρείτο ενδελεχώς επί μισό αιώνα (1936-1985) στην τότε Σοβιετική Δημοκρατία του Τουρκμενιστάν, στο ύψος της κωμοπόλεως Ταγκταμπαζάρ, μέχρι το οποίο αντιστοιχεί έκταση λεκάνης απορροής 34.700 τετρ. χιλιόμετρα. Μια μελέτη του 2021 προβλέπει ότι μέχρι το έτος 2040 η παροχή του ποταμού Μαργκάμπ θα μπορούσε να μειωθεί μέχρι και κατά το ένα τρίτο εξαιτίας της παγκόσμιας κλιματικής αλλαγής και έως 40% μέχρι το τέλος του 21ου αιώνα.

## Παραπομπές


## Εξωτερικοί σύνδεσμοι
* Ο ρους του ποταμού σημειωμένος στο *[[OpenStreetMap]]*

Κατηγορία:Ποταμοί του Αφγανιστάν
Κατηγορία:Ποταμοί του Τουρκμενιστάν
Περιφέρεια Χαρκόβου

Η **Περιφέρεια Χαρκόβου** (ουκρανικά: Харківська́ о́бласть Ρωσικά: Харковская область) είναι περιφέρεια (όμπλαστ) της ανατολικής Ουκρανίας. Διοικητικό της κέντρο είναι το Χάρκοβο. Η περιφέρεια συνορεύει με τη Ρωσία στα βόρεια, την περιφέρεια Λουχάνσκ στα ανατολικά, την περιφέρεια Ντονέτσκ στα νοτιοανατολικά, την περιφέρεια Ντνιπροπετρόβσκ στα νοτιοδυτικά, την περιφέρεια Πολτάβα στα δυτικά και την περιφέρεια Σούμι στα βορειοδυτικά. Η έκταση της περιφέρειας είναι 31.400 χλμ², που αντιστοιχεί στο 5,2% της συνολικής επικράτειας της Ουκρανίας. Σύμφωνα με εκτιμήσεις του 2021 ο πληθυσμός της είναι 2.633.834 κάτοικοι.

Η περιφέρεια είναι η τρίτη μεγαλύτερη σε πληθυσμό επαρχία της Ουκρανίας, με πληθυσμό περίπου 2,74 εκατομμύρια κατοίκους το 2013. Ενώ η ρωσική γλώσσα ομιλείται κυρίως στις πόλεις της περιφέρειας Χάρκιβ, αλλού στην περιφέρεια οι περισσότεροι κάτοικοι μιλούν Ουκρανικά.

## Παραπομπές


Κατηγορία:Γεωγραφία της Ουκρανίας
Κατηγορία:Χάρκοβο
Ιουγλόνη

μικρογραφία|251x251εσ|Η χημική δομή της ιουγλόνης.
Η **ιουγλόνη** ή **γιουγλόνη** (αγγλ. *juglone*), που ονομάζεται χημικώς επίσης και 5-υδροξυ-1,4-ναφθαλενοδιόνη (βάσει ''IUPAC''), είναι  οργανική ένωση με μοριακό τύπο C10H6O3. Στη βιομηχανία τροφίμων είναι εμπορικά γνωστή ως *C.I. Natural Brown 7* και *C.I. 75500*. Χημικώς είναι αδιάλυτη στο βενζόλιο αλλά διαλυτή στο διοξάνιο, από το οποίο κρυσταλλώνεται, και μετατρέπεται σε κίτρινες βελόνες. Είναι ένα ισομερές της λαοσόνης η οποία είναι η ένωση χρώσης στο φύλλο της χένας.

## Γενικά
Η γιουγλόνη εμφανίζεται -με φυσικό τρόπο- στα φύλλα, τις ρίζες, τους φλοιούς, τους καρπούς (το επικάρπιο) και το φλοιό των φυτών της οικογένειας *Juglandaceae*, ιδιαίτερα της μαύρης καρυδιάς *Juglans nigra*, που έχει φυσική εξάπλωση στη βόρεια Αμερική. Είναι ***αλληλοπαθητική*** ουσία που έχει υψηλή τοξικότητα και καθυστερεί την ανάπτυξη ή εξαφανίζει πολλούς τύπους φυτών και δένδρων. Μερικές φορές χρησιμοποιείται ως ζιζανιοκτόνο, ως βαφή για υφάσματα και μελάνια, όπως επίσης και ως χρωστική ουσία για τρόφιμα και καλλυντικά.

Οι βλαβερές επιπτώσεις των ειδών της καρυδιάς σε άλλα φυτά έχουν παρατηρηθεί για τουλάχιστον δύο χιλιετίες. Οι αρχαίοι Έλληνες και επίσης και οι Ρωμαίοι χρησιμοποιούσαν το καρύδι για τις κυτταροτοξικές του ιδιότητες, όπως και οι ιθαγενείς των νότιων Πολιτειών της Αμερικής για να μαζεύουν εύκολα ψάρια όταν πετούσαν κομμένους φλοιούς στο νερό με τα ψάρια. Ωστόσο, η ιουγλόνη δεν ήταν χημικά απομονωμένη μέχρι τη δεκαετία του 1850. Δύο ερευνητές, ο A. Vogel Jr. και ο C. Reischauer, κατάφεραν να απομονώσουν την ένωση από την καρυδιά το 1851. Η ένωση ήταν γνωστή ως *νουκίνη* εκείνη την εποχή. Στη συνέχεια, η ένωση συντέθηκε και χαρακτηρίστηκε για πρώτη φορά το 1887 από τους A. Bernthsen και A. Semper.

## Χρήσεις
Χρησιμοποιείται περιστασιακά ως ζιζανιοκτόνο. Παραδοσιακά έχει χρησιμοποιηθεί ως φυσική βαφή για ρούχα και υφάσματα, ιδιαίτερα για μαλλί, και ως μελάνι. Λόγω της τάσης της να δημιουργεί σκούρους καφέ-πορτοκαλί λεκέδες, η γιουγλόνη έχει επίσης χρήση ως χρωστική ουσία για τρόφιμα και καλλυντικά, όπως λ.χ. βαφές μαλλιών.

Μελετάται επί του παρόντος η εν λόγω χημική ουσία για τις αντικαρκινικές της ιδιότητες. Έχει αποδειχθεί ότι μειώνει την πιθανότητα εντερικών όγκων σε αρουραίους που έχουν εκτεθεί σε καρκινογόνες ουσίες. Ένα από τα πιθανά μονοπάτια μέσω των οποίων η γιουγλόνη επιτυγχάνει τις αντικαρκινικές του ιδιότητες είναι μέσω του σχηματισμού της ρίζας ημικινόνης (semiquinone). Η ρίζα ημικινόνης προκαλεί το σχηματισμό ριζών ανιόντων υπεροξειδίου που μπορεί να οδηγήσουν σε απόπτωση όταν υπάρχουν σε μεγάλες συγκεντρώσεις. Αυτή η μετατροπή από ρίζα γιουγλόνης σε ημικινόνη που προκαλεί το σχηματισμό της ρίζας ανιόντος υπεροξειδίου λαμβάνει χώρα στα μιτοχόνδρια καθώς και στο κυτταρόπλασμα.

## Παραπομπές


Κατηγορία:Χρωστικές ουσίες τροφίμων
Κατηγορία:Ζιζανιοκτόνα
Κατηγορία:Δευτερογενείς μεταβολίτες
Κατηγορία:Φυσικές βαφές
Κατηγορία:Κινόνες
Στιλβενοειδή

[δεξιά|μικρογραφία| Η [ρεσβερατρόλη είναι ένωση που ανήκει στα στιλβενοειδή.]]
Τα **στιλβενοειδή** είναι υδροξυλιωμένα παράγωγα του στιλβενίου. Έχουν τη χημική δομή C6–C2–C6. Από βιοχημική άποψη, ανήκουν στην οικογένεια των φαινυλοπροπανοειδών και μοιράζονται το μεγαλύτερο μέρος της οδού βιοσύνθεσής τους με τις χαλκόνες.  

Τα περισσότερα στιλβενοειδή παράγονται από φυτά,  και η μόνη γνωστή εξαίρεση είναι το αντιελμινθικό και αντιμικροβιακό στιλβενοειδές, 2-ισοπροπυλ-5-[( *Ε* )-2-φαινυλβινυλ]βενζολο-1,3-διόλη, που βιοσυντίθεται από το Gram-αρνητικό βακτήριο *Photorhabdus luminescens.*

## Χημεία
Ανήκουν στην οικογένεια των φαινυλοπροπανοειδών και μοιράζονται το μεγαλύτερο μέρος της οδού βιοσύνθεσής τους με τις χαλκόνες. Υπό την υπεριώδη ακτινοβολία, το στιλβένιο και τα παράγωγά του υφίστανται ενδομοριακή κυκλοποίηση, που ονομάζεται φωτοκυκλοποίηση στιλβενίου για να σχηματίσουν διυδροφαινανθρένια. Οι ολιγομερείς μορφές είναι γνωστές ως ολιγοστιλβενοειδή.

## Τύποι
* Πικοταννόλη στις ρίζες της ερυθρελάτης της βόρειας Ευρώπης.
* Πινοσυλβίνη είναι μια μυκητιασική τοξίνη που προστατεύει το ξύλο από μυκητιασική μόλυνση, που βρίσκεται σε δέντρα της οικογένειας πεύκων
* Πτεροστιλβένιο σε αμύγδαλα, πεύκο και βατόμουρα.
* Ρεσβερατρόλη στα σταφύλια.

## Παραγωγή
Τα στιλβενοειδή παράγονται σε διάφορα φυτά, για παράδειγμα είναι δευτερογενή προϊόντα σχηματισμού εγκάρδιου σε δέντρα που μπορούν να λειτουργήσουν ως φυτοαλεξίνες. Ένα άλλο παράδειγμα είναι η ρεσβερατρόλη, ένα αντιμυκητιασικό που βρίσκεται στα σταφύλια και το οποίο έχει προταθεί ότι έχει οφέλη για την υγεία. 

## Παραπομπές


## Βιβλία
* 
* 

Κατηγορία:Φαινόλες
Κατηγορία:Εκχυλίσματα ξύλου
Βρετανικό Κοιμητήριο Μίκρας

Το **Βρετανικό Κοιμητήριο Μίκρας** (αγγλικά: *Mikra British Cemetery*) είναι βρετανικό στρατιωτικό κοιμητήριο της περιόδου του Α΄ Παγκοσμίου Πολέμου στην Καλαμαριά, προάστιο της πόλεως της Θεσσαλονίκης, στην Ελλάδα. Ξεκίνησε τη λειτουργία του τον Απρίλιο του 1917, ενώ παρέμεινε σε χρήση έως το 1920. Έπειτα από την υπογραφή της Συνθήκης του Μούδρου, το κοιμητήριο επεκτάθηκε περαιτέρω με την προσθήκη ταφικών μνημείων αλλοεθνών πεσόντων. Υπεύθυνη για τη συντήρηση και διαχείρισή του είναι η Επιτροπή Στρατιωτικών Τάφων της Κοινοπολιτείας.

## Τοποθεσία
Το κοιμητήριο βρίσκεται στη Καλαμαριά, προάστιο της Θεσσαλονίκης, ενώ η ακριβής τοποθεσία του βρίσκεται μεταξύ του στρατοπέδου Νταλίπη και του ελληνικού δημοτικού νεκροταφείου της Καλαμαριάς, σε κοντινή απόσταση της Οδού Κωνσταντίνου Καραμανλή.

## Ιστορία

Κατά τη διάρκεια του Α΄ Παγκοσμίου Πολέμου, η Θεσσαλονίκη αποτέλεσε έδρα της Βρετανικής Δύναμης Θεσσαλονίκης, ενώ περιελάμβανε, συνολικά, δεκαοκτώ διαφορετικά νοσοκομεία. Εκ των συγκεκριμένων νοσοκομείων, τρία ήσαν καναδικά, χωρίς, ωστόσο, να υπάρχει κάποιος καναδικής καταγωγής στρατιώτης μεταξύ των δυνάμεων της Κοινοπολιτείας.

Προ της κατασκευής του κοιμητηρίου της Μίκρας, οι πεσόντες των δυνάμεων της Κοινοπολιτείας θάβονταν εντός τοπικών προτεσταντικών και ρωμαιοκαθολικών κοιμητηρίων. Παράλληλα, κατά τη διάρκεια της περιόδου μεταξύ Νοεμβρίου του 1915 και Οκτωβρίου του 1918, χρησιμοποιείτο το Αγγλογαλλικό Στρατιωτικό Κοιμητήριο, επί της Οδού Λαγκαδά.

Το κοιμητήριο περιλαμβάνει, συνολικά,  τάφους μελών των δυνάμεων της Κοινοπολιτείας κατά τη διάρκεια του Α΄ Παγκοσμίου Πολέμου, καθώς και επιπλέον, συνολικά, 147 στρατιωτικούς τάφους αλλοεθνών.

Το Μνημείο της Μίκρας, το οποίο βρίσκεται εντός του κοιμητηρίου, κατασκευάστηκε προς τιμήν των, περίπου, 500 μελών των δυνάμεων της Κοινοπολιτείας, συμπεριλαμβανομένων νοσοκόμων και αξιωματικών, τα οποία σκοτώθηκαν όταν τα στρατιωτικά πλοία και τα νοσοκομειακά πλοία τα οποία τα μετέφεραν βυθίστηκαν στη Μεσόγειο Θάλασσα. Τα ταυτοποιημένα θύματα των συγκεκριμένων πλοίων βρίσκονται θαμμένα στη Θεσσαλονίκη.

## Παραπομπές


Κατηγορία:Θεσσαλονίκη
Κατηγορία:Νεκροταφεία στην Ελλάδα
Κατηγορία:Κτίρια και κατασκευές στη Θεσσαλονίκη
Κατηγορία:Αξιοθέατα στη Θεσσαλονίκη
Κατηγορία:Μνημεία του Α΄ Παγκοσμίου πολέμου
Ψευδομύξωμα περιτοναίου

[μικρογραφία|280x280εσ|Ο υμένας που καλύπτει τα όργανα της κοιλιάς ονομάζεται [περιτόναιο. Το περιτόναιο διακρίνεται σε δύο πέταλα: το τοιχωματικό (καλύπτει την εσωτερική επιφάνεια του τοιχώματος της κοιλιάς) και το περισπλάχνιο (καλύπτει τα σπλάχνα). Ο χώρος ανάμεσα στα δύο πέταλα ονομάζεται περιτοναϊκή κοιλότητα.]]
[μικρογραφία|Απεικόνιση της [Σκωληκοειδής απόφυση|σκωληκοειδούς απόφυσης (vermiform appendix)]]
Το **ψευδομύξωμα περιτοναίου** είναι ένας πολύ σπάνιος τύπος καρκίνου. Συνήθως ξεκινά ως όγκος της σκωληκοειδούς απόφυσης που ονομάζεται πολύποδας. Ο πολύποδας αυτός διαφοροποιείται σε σχέση με αυτόν που αναπτύσσεται στο λεπτό έντερο. Πιο σπάνια, ο όγκος μπορεί να αναπτυχθεί σε άλλα μέρη του εντέρου, στις ωοθήκες ή στην ουροδόχο κύστη.  

Αρχικά, ο πολύποδας ξεκινά να αναπτύσσεται στην σκωληκοειδή απόφυση και να γεμίζει με μεγάλη ποσότητα παχύρρευστου υγρού (βλέννη). Όταν σπάσει, η βλέννη μαζί με τα καρκινικά κύτταρα που την παράγουν διαχέονται στην κοιλιά (περιτοναϊκή κοιλότητα). Τα κύτταρα αυτά προσκολλώνται στο περιτόναιο και προκαλούν την περαιτέρω παραγωγή βλέννης μέσα στην κοιλιά (ονομάζεται ασκίτης). Χωρίς την κατάλληλη θεραπευτική παρέμβαση μπορεί να καταλάβει όλη την περιτοναϊκή κοιλότητα και να ασκήσει πίεση στα όργανα της κοιλιάς, κάτι το οποίο μπορεί να οδηγήσει στην απόφραξη των εντέρων ή στην απώλεια της εντερικής λειτουργίας.

Το ψευδομύξωμα περιτοναίου θεωρείται οριακά κακοήθες, και αυτό διότι οι καρκίνοι συνήθως εξαπλώνονται σε άλλα μέρη του σώματος μέσω του λεμφικού συστήματος και του αίματος. Αντίθετα, το ψευδομύξωμα περιτοναίου εξαπλώνεται λόγω της ρήξης του όγκου και της εξάπλωσής του μέσα στην κοιλιά, εντός της περιτοναϊκής κοιλότητας, ακολουθώντας τη ροή του περιτοναϊκού υγρού.

Αν και η ασθένεια αναπτύσσεται σε μεταβλητό ρυθμό, συνήθως αναπτύσσεται πολύ αργά και μπορεί να χρειαστούν χρόνια πριν παρουσιαστούν συμπτώματα. Στο στάδιο αυτό, ο καρκίνος συνήθως έχει προχωρήσει πέρα της σκωληκοειδούς απόφυσης όταν διαγιγνώσκεται. Τα βασικά συμπτώματα του καρκίνου είναι το κοιλιακό πρήξιμο και φούσκωμα, ο κοιλιακός ή πυελικός πόνος, οι αλλαγές στις συνήθειες του εντέρου, κήλη, απώλεια όρεξης και αίσθημα πληρότητας.

Όπως συμβαίνει με τη μεγάλη πλειονότητα των όγκων, η ακριβής αιτία της ασθένειας δεν είναι γνωστή. Δεν υπάρχουν γενετικοί, οικογενειακοί ή περιβαλλοντικοί παράγοντες που να προκαλούν αυτή τη διαταραχή. Η διάγνωση συνήθως γίνεται κατά λάθος, κατά τη θεραπεία άλλων ασθενειών. Για τη διάγνωση συνήθως χρησιμοποιούνται διάφορες μέθοδοι εξέτασης, όπως το υπερηχογράφημα, η αξονική, και η μαγνητική. Η θεραπεία αρχικά περιλαμβάνει τη χειρουργική επέμβαση, για την απομάκρυνση του όγκου, και στη συνέχεια τη χημειοθεραπεία. Η συχνότητα εμφάνισης της ασθένειας είναι 2 περιπτώσεις ανά 1.000.000 άτομα.

## Παραπομπές


Κατηγορία:Σπάνιες ασθένειες
Κατηγορία:Καρκίνος
ΦφΜ Λύμπεκ

Η **ΦφΜ Λύμπεκ** () είναι γερμανικός αθλητικός σύλλογος με έδρα το Λύμπεκ του ομόσπονδου κρατιδίου Σλέσβιχ-Χόλσταϊν στα βόρεια της χώρας. Ιδρύθηκε το 1919 και τώρα αγωνίζεται στην τρίτη κατηγορία του γερμανικού πρωταθλήματος. Εκτός από το ποδοσφαιρικό τμήμα του, ο αθλητικός σύλλογος των 1.100 μελών διαθέτει επίσης τμήματα για μπάντμιντον, γυμναστική γυναικών, χάντμπολ και πινγκ πονγκ. Τα χρώματα του συλλόγου είναι το πράσινο και το λευκό.

## Τίτλοι
* Regionalliga Nord (Κατηγορία III) Πρωτάθλημα : 1995, 2002
* Regionalliga Nord (Κατηγορία IV) Πρωτάθλημα : 2020
* Πρωτάθλημα Σλέσβιχ-Χόλσταϊν (Κατηγορία II/III/IV/V) : 1951, 1952, 1955, 1957, 1975, 1977, 1987, 1989, 1990, 1992, 1993, 2004, 2014, 2016
* Κύπελλο Σλέσβιχ-Χόλσταϊν (Κατηγορία III-V) : 1956, 1987, 1992, 1998, 1999, 2000, 2001, 2006, 2009, 2010, 2012, 2015, 2016, 2019

## Παραπομπές


## Εξωτερικοί σύνδεσμοι
* 
*  

Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις ποδοσφαιρικών ομάδων το 1919
Ράντζιμ (Βοεβοδάτο Κουγιαβίας-Πομερανίας)

Το **Ράντζιμ** (πολωνικά: Radzim) είναι χωριό στη διοικητική περιφέρεια της Γκμίνα Κάμιεν Κραγένσκι, στο Πόβιατ Σεμπούλνο του Βοεβοδάτου Κουγιαβίας-Πομερανίας της βορειοκεντρικής Πολωνίας. Ο πληθυσμός του είναι 310 κάτοικοι.

Κατά τη διάρκεια της κατοχής της Πολωνίας (Β΄ Παγκόσμιος Πόλεμος), οι Γερμανοί λειτούργησαν ένα προσωρινό στρατόπεδο συγκέντρωσης στο χωριό (*Internierungslager Resmin*). Οι κρατούμενοι του ήταν Πολωνοί και Εβραίοι από τις κοντινές πόλεις Σεμπούλνο Κραγένσκιε, Βιέντσμπορκ, Τουχόλα και Κάμιεν Κραγένσκι. Οι κρατούμενοι ως επί το πλείστον απελάθηκαν σε άλλα στρατόπεδα συγκέντρωσης ή δολοφονήθηκαν στο Ράντζιμ και στο Ρούτσκι Μοστ.

## Παραπομπές


Κατηγορία:Χωριά της Πολωνίας